المانيا (رسمى: جمهورية المانيا الاتحاديه; المانى: Bundesrepublik Deutschland, نطق: [ˈbʊndəsʁepuˌbliːk ˈdɔʏtʃlant] (مساعده·معلومات)) هى بلد فى وسط اوروبا بيحدها من الشمال بحر الشمال, و الدنمارك, و بحر البلطيق و من الشرق بولاندا و تشيكيا; و من الجنوب النمسا و سويسرا; و من الغرب فرنسا, لوكسيمبورج, بلجيكا, و نيذارلاندا (هولندا). اراضي المانيا بتغطي 357،021 كيلومتر2. عدد سكان المانيا اكتر من 83.5 مليون انسان. عندها اكبر عدد من السكان فى الدول الاعضاء فى الاتحاد الاوروبى و بتضم تالت اكبر عدد من المهاجرين الدوليين على نطاق العالم. شكلت المانيا جزء مركزي ف الامبراطورية الرومانية المقدسة اللي فضلت لحد سنة 1806، وخلال القرن ال 16 بقت المانيا الشمالية مركز الاصلاح البروتستانتي. بعد الحرب العالمية التانية، اتقسمت المانيا لقسمين: المانيا الشرقية و المانيا الغربية. واتعاد توحيدهم في سنة 1990. سنة 1957 المانيا الغربية بقت عضو مؤسس فالسوق الأوروبية المشتركة، واللي بقى سنة 1993 الاتحاد الاوروبي. وفسنة 1999 بقت عملة المانيا اليورو (بالالمانية: Euro أُيْرُو) بقت برضو وحدة من الدول الأوربية المنتمية لاتفاقية شينجن بحيث بيتسمح لسكان الدول الأوربية المنتمية للاتفاقية بالتنقل منها و ليها من غير فيزا و من غير حدود.